CELEX: 32017R1586
Language: hu
Date: 2017-09-19 00:00:00
Title: A Bizottság (EU) 2017/1586 végrehajtási rendelete (2017. szeptember 19.) a harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről, valamint az 1234/2007/EK tanácsi rendelettől való eltérésről szóló 1067/2008/EK rendelet módosításáról

20.9.2017   
               
               
                  HU
               
               
                  Az Európai Unió Hivatalos Lapja
               
               
                  L 241/12
               
            A BIZOTTSÁG (EU) 2017/1586 VÉGREHAJTÁSI RENDELETE
      (2017. szeptember 19.)
      a harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről, valamint az 1234/2007/EK tanácsi rendelettől való eltérésről szóló 1067/2008/EK rendelet módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke első bekezdésének a) és b) pontjára,
      mivel:
      
                  (1)
               
               
                  Az 1067/2008/EK bizottsági rendelet (2) rendelkezik 3 112 030 tonnára vonatkozó vámkontingens megnyitásáról a 1001 99 00 KN-kód alá tartozó, a kiválótól eltérő minőségű közönséges búza tekintetében, amely esetében a vám összege 12 EUR/tonna. A teljes behozatali vámkontingens egy külön 38 853 tonnás alkontingenst is tartalmaz a Kanadából származó behozatalok tekintetében.
               
            
                  (2)
               
               
                  Az (EU) 2017/38 tanácsi határozat (3) alapján a Tanács jóváhagyta az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás (a továbbiakban: megállapodás) ideiglenes alkalmazását.
               
            
                  (3)
               
               
                  A megállapodás 2.4. cikke rendelkezik a másik Fél országából származó árukra vonatkozó vámok csökkentéséről vagy eltörléséről a megállapodás 2-A. mellékletében foglalt vámlebontási menetrendeknek megfelelően. A szóban forgó melléklet 9. pontja hétéves időszakra 100 000 tonna vámmentes vámkontingenst biztosít a 1001 99 00 KN-kód alá tartozó, Kanadából származó és a kiválótól eltérő minőségű közönséges búza behozatalára. A melléklet 6. pontja az első év vonatkozásában átmeneti szabályokról rendelkezik.
               
            
                  (4)
               
               
                  A megállapodáshoz csatolt, a származási szabályokról és a származási eljárásokról szóló jegyzőkönyv meghatározza a származás igazolása kapcsán alkalmazandó szabályokat. Indokolt tehát az említett jegyzőkönyvnek megfelelően rendelkezéseket megállapítani a származási igazolás bemutatásáról.
               
            
                  (5)
               
               
                  Az 1067/2008/EK rendeletet ezért ennek megfelelően módosítani kell. Indokolt úgy rendelkezni, hogy a javasolt módosítások 2017. szeptember 21-től, a megállapodás ideiglenes alkalmazásának kezdőnapjától legyenek alkalmazandók, és ezért ennek a rendeletnek a lehető leghamarabb hatályba kell lépnie.
               
            
                  (6)
               
               
                  Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
               
            ELFOGADTA EZT A RENDELETET:
      1. cikk
      Az 1067/2008/EK rendelet a következőképpen módosul:
      
                  1.
               
               
                  Az 1. cikk helyébe a következő szöveg lép:
                  „1. cikk
                  (1)   A Közös Vámtarifa rendelkezéseitől eltérően a 1001 99 00 KN-kód alá tartozó, a 642/2010/EU rendelet (*1) II. mellékletében meghatározottak szerint a kiválótól eltérő minőségű közönséges búza behozatali vámját az e rendelettel megnyitott kontingens keretén belül kell rögzíteni.
                  (2)   A Közös Vámtarifa rendelkezéseit alkalmazni kell az e rendeletben említett termékeknek az e rendelet 2. és 3. cikkében előírt mennyiségen felüli behozatalára.
                  
                     (*1)  A Bizottság 642/2010/EU rendelete (2010. július 20.) az 1234/2007/EK tanácsi rendelet alkalmazásának szabályairól (behozatali vámok a gabonaágazatban) (HL L 187., 2010.7.21., 5. o.).”"
						
               
            
                  2.
               
               
                  A 2. cikk a következőképpen módosul:
                  
                              a)
                           
                           
                              az (1) bekezdés helyébe a következő szöveg lép:
                              „(1)   A 1001 99 00 KN-kód alá tartozó, a kiválótól eltérő minőségű közönséges búza tekintetében 3 073 177 tonnára szóló behozatali vámkontingens kerül megnyitásra minden év január 1-jétől.
                              A vámkontingensen belüli behozatalokra 12 EUR/tonna vám alkalmazandó.”;
                           
                        
                              b)
                           
                           
                              a (2) bekezdés helyébe a következő szöveg lép:
                              „(2)   2017 és 2023 között a 1001 99 00 KN-kód alá tartozó, Kanadából származó, a kiválótól eltérő minőségű közönséges búza tekintetében 100 000 tonnára vonatkozó behozatali vámkontingens kerül megnyitásra minden év január 1-jétől (tételszám: 09.4124).
                              Az első albekezdésétől eltérve 2017-ben a vámkontingens mennyisége 27 778 tonna.
                              A vámkontingensen belüli behozatal vámmentes.”.
                           
                        
            
                  3.
               
               
                  A 3. cikk a következőképpen módosul:
                  
                              a)
                           
                           
                              az (1) bekezdés helyébe a következő szöveg lép:
                              „(1)   A 2. cikk (1) bekezdésében említett behozatali vámkontingenst három alkontingensre kell felosztani:
                              
                                          —
                                       
                                       
                                          I. alkontingens (tételszám: 09.4123): 572 000 tonna az Amerikai Egyesült Államok tekintetében,
                                       
                                    
                                          —
                                       
                                       
                                          II. alkontingens (tételszám: 09.4125): 2 378 387 tonna a harmadik országok tekintetében, Kanada és az Amerikai Egyesült Államok kivételével,
                                       
                                    
                                          —
                                       
                                       
                                          III. alkontingens (tételszám: 09.4133): 122 790 tonna egyéb harmadik országok tekintetében.”;
                                       
                                    
                        
                              b)
                           
                           
                              a (2) bekezdés helyébe a következő szöveg lép:
                              „(2)   Amennyiben az év folyamán kiderül, hogy az I. alkontingens tekintetében jelentős kihasználatlanság mutatkozik, a Bizottság – az érintett harmadik ország egyetértésével – rendelkezéseket fogadhat el annak érdekében, hogy a felhasználatlan mennyiségeket az 1308/2013/EU rendelet 229. cikkének (2) bekezdésében említett eljárással összhangban a többi alkontingensbe csoportosítsa át.”;
                           
                        
                              c)
                           
                           
                              a (3) bekezdésben a „III. alkontingens” szövegrész helyébe a „II. alkontingens” szövegrész lép.
                           
                        
            
                  4.
               
               
                  A 4. cikk (2) bekezdésének helyébe a következő szöveg lép:
                  „(2)   Minden engedélykérelemben meg kell jelölni egy mennyiséget kilogrammban, tizedesjegyek nélkül, amely nem haladhatja meg:
                  
                              —
                           
                           
                              a 3. cikk (1) bekezdésében említett II. alkontingens esetében az érintett részidőszakra megnyitott teljes mennyiséget,
                           
                        
                              —
                           
                           
                              a 2. cikk (2) bekezdésében említett kontingens és a (3) cikk (1) bekezdésében említett I. és III. alkontingens esetében az érintett kontingensre vagy alkontingensre vonatkozóan egész évre megnyitott mennyiséget.
                           
                        A behozatali engedély iránti kérelemben és a behozatali engedélyen egyetlen származási ország tüntethető fel.”
               
            
                  5.
               
               
                  A 8. cikk a következő bekezdéssel egészül ki:
                  „Az első bekezdéstől eltérve a Kanadából származó, a kiválótól eltérő minőségű közönséges búza Unión belüli szabad forgalomba bocsátása származási nyilatkozat bemutatásához kötött. A származási nyilatkozat számlán vagy bármilyen más kereskedelmi okmányon tett nyilatkozat, amely az azonosításhoz szükséges részletességgel írja le a származó terméket. A származási nyilatkozat szövegének meg kell egyeznie az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodáshoz kapcsolódó, a származási szabályokról és a származási eljárásokról szóló jegyzőkönyv 2. mellékletében megállapított szöveggel (*2).
                  
                     (*2)  HL L 11., 2017.1.14., 23. o.”"
						
               
            2. cikk
      Ez a rendelet az Európai Unió Hivatalos Lapjában való kihirdetésének napján lép hatályba.
      Ezt a rendeletet 2017. szeptember 21-től kell alkalmazni.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. szeptember 19-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 347., 2013.12.20., 671. o.
      
      
         (2)  A Bizottság 1067/2008/EK rendelete (2008. október 30.) a harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről, valamint az 1234/2007/EK tanácsi rendelettől való eltérésről (HL L 290., 2008.10.31., 3. o.).
      
         (3)  A Tanács (EU) 2017/38 határozata (2016. október 28) az egyrészről Kanada, másrészről az Európai Unió és tagállamai közötti átfogó gazdasági és kereskedelmi megállapodás ideiglenes alkalmazásáról (HL L 11., 2017.1.14., 1080. o.).